Gyakorlati hatha jógaóra
2017-12-14 18:00 - 19:30, 2017-12-21 18:00 - 19:30, 2017-12-28 18:00 - 19:30, 2018-01-04 18:00 - 19:30, 2018-01-25 18:00 - 19:30 UTC | Hélia Hotel, Kárpát u. 62-64, Budapest, 1133, Magyarország
Minden csütörtökön 18-19.30 óra

között felfrissítő/gyakorló jógaórát tartunk a Hélia Hotelben (XIII. ker) azoknak, akik már részt vettek alaptanfolyamon, ismerik az alapászanákat és a légzőgyakorlatokat, illetve a rendszeres heti, közösségben végzett gyakorlásukat szeretnék kényelmes környezetben végezni, esetleg utána szaunázni vagy úszni egyet. Amikor a szálló külföldi vendégei is csatlakoznak a gyakorláshoz, akkor több nyelvűek (magyar-angol-orosz) az órák.
Bármikor bejelentkezés nélkül lehet csatlakozni.

MELEGÍTSD BE MAGAD AZ ÚJ ÉVRE JÓGAMŰHELY
2018-01-27 10:00 - 13:00 UTC | Sivananda jógaközpont, Szegfű u. 2., Budapest, 1028, Magyarország
Ragyogásra vágysz?
Gyere tapasztald meg az életenergiáid kifogyhatatlan támogató erejét! Szánj önmagadra 3 órát, hogy testben, lélekben és szellemileg is feltöltődve, örömmel fogadd az új év elindítását, a téli napok szürkeségét!
Ismerd meg mi történik a testedben, a bőrödben, a lelkedben és az energetikádban, ha lassan, ha gyorsan, vagy ha nagyobb számú napüdvözletet végzel, vagy ha még a mantrák bidzsa magjával és nap mantrákkal is támogatod a gyakorlásod, fixálod a fókuszpontodat!
A jógaműhely elméleti részében
összegzést adunk számodra az említett és egyéb tényezők hatásáról, segítve az alkatodnak ideális gyakorlási mód megtalálását.
Beszélünk arról is, hogy hogyan érdemes a bőrödet ápolni, ha azzal is támogatni szeretnéd a rendszeres jógagyakorlásodat, bemelegítésedet.
A Napüdvözlet gyakorlatsor sokoldalúsága az egészséges, lendületes élet biztosításának egyik legjobb módszere, maga az életerő biztos technikája.
Ugyanakkor a Napüdvözlet a spirituális ébredést, és a tudat kiterjedését is előkészíti. Gerincünk rugalmassága jelentősen meghatározza életminőségünket, amiért igazán érdemes naponta a Napüdvözletet gyakorolnunk, fókuszunk írányításával.
A gyakorlati részben
hosszabb váltott orrlyukas légzésszabályozás után 54 db napüdvözletet fogunk végezni a közösség pozítiv erejével támogatva. Végül megkoronázzuk néhány hosszan (3-7 percig) kitartott ászanával, és mély relaxációban megpihenve figyeljük meg, építjük be belső megéléseinket, illetve megerősítjük a szívszándékunkat.
Várunk Benneteket erre az izgalmas külső-belső utazásra, testi-lelki feltöltődésre, felfrissítő, szórakoztató – mégis elgondolkodtató – együttes kalandozásra! Lehetőség lesz a Dr Gangá Natúr Kozmetikumok tesztelésére is!
Regisztráció: E-mailben: joga@sivananda.hu Telefonon: 30 689 9284 A regisztráció a részvételi díj befizetésével válik véglegessé!
Részvételi díjak: Érvényes Sivananda Jógaközpont tagságival 4 300 Ft, anélkül 4 900 Ft.

ŐSZ KINCSEI - A LELASSULÁS és az ELENGEDÉS MŰVÉSZETE elvonulás
2025-10-23 10:00 - 2025-10-26 19:00 (Europe/Budapest) | Kiskunmajsa Fürdő
ŐSZ KINCSEI – A LELASSULÁS és az ELENGEDÉS művészete Elvonulás a kiskunmajsai termálfürdőben
A légzésünk alapvetően definiálja az életminőségünket, ezért az elvonuláson átbeszéljük az összes meghatározó tényezőt, valamint számos lehetséges fejlesztési utat, melyekkel hathatós eredményeket érhetünk el a légzésünk minőségében.
Testünk kb.70%-a víz, így a fürdési rítusok gyorsan tudják megújítani testünket. Tisztálkodási és szépségápolási rutinokról is beszélgetünk, valamint lehetőség lesz a Dr Ganga kvantum natúrkozmetikumokkal való ismerkedésre.
Megismerünk több testtisztító technikát, és lehetőség lesz a helyes orrmosás elsajátítására.
Az esti fürdőzések előtt a hold üdvözlet gyakorlatsor hatásait tapasztaljuk meg. Az esti fürdőzést a külső termál medencében tervezzük a csillagok alatt, ahol Hold és csillag meditációval zárjuk a napunkat.
A labirintusok rajzolása, elkészítése majd bejárása egy nagyon intenzív önismereti út, mely végtelen békével, nyugalommal és életerővel tud megajándékozni bennünket. Közösen is fogunk építeni egy archaikus labirintust, amit többször is be fogunk járni, miközben figyeljük érzeteinket.
Kedvünkre jógázunk, fürdünk, beszélgetünk és pihenünk folyamatosan váltakozva. A napi tervezett programok teljesen szabadon látogathatóak.
Október 23. Csütörtöki program:
10-13h – opcionálisan délelőtti fürdőzés
13h – elvonulás indítás a Fürdőben, rövid ismerkedés
13-15h – közös ízület és légzés gyakorlás
15-17h – beszélgetés a fürdési és testápolási rítusok önismereti útjáról, a kozmetikumok használatáról, a naplózás erejéről, majd szaunázás vagy fürdés
17-18h – vacsora
18-19h – aktuális kérdések megbeszélése, pihenés
Október 24. Pénteki program:
7-8h – opcionálisan cirkadián ritmusbeállítás – napfelkeltenézés (7 óra 11 perc), majd lépés-légzés (hun-hussanás) gyakorlása
8-10h – reggeli mellkasnyitó gyakorlás tisztító légzéssel, relaxációval
10-11h – reggeli
11-13h – légzésterápiai alapok és gyakorlások
13-15h – stresszoldó technikák gyakorlása, mély relaxáció
15-17h – fürdés, pihenés
17-18h – estebéd
18-20h – labirintus rajzolás és járás, Holdüdvözlet gyakorlása
20h-tól – Hold meditáció a külső termál medencében, éjszakai fürdés tetszés szerint
Október 25. Szombati program:
7-8h – opcionálisan cirkadián ritmusbeállítás – napfelkeltenézés (7 óra 13 perc), majd lépés-légzés (hun-hussanás) gyakorlása
8-10h – reggeli csipőnyitó gyakorlás tisztító légzéssel, relaxációval
10-11h – reggeli
11-13h – légzésterápiai alapok és gyakorlások
13-15h – stresszoldó technikák gyakorlása, csakrameditáció
15-17h – fürdés, pihenés
17-18h – estebéd
18-20h – labirintus rajzolás és járás, Holdüdvözlet gyakorlása
20h-tól – csillag meditáció a külső termál medencében, éjszakai fürdés tetszés szerint
Október 26. Vasárnapi program:
7-8h – pihenés, naplóírás az élményekről
8-10h – reggeli jóga gyakorlás tudatos légzéssel, és jóganidra relaxációval
10-11h – reggeli
11-12h – az elvonulás lezárása, tapasztalatok átbeszélése
12-19h –opcionálisan fürdés, pihenés
Program vezető: Dr Szabó Anikó, Gangá Légzéstréner, Női jógaterapeuta, Jógaoktató
Helyszín: Kiskunmajsa, Jonathermál Fürdő és Szálló
Elvonulás díja: 81.000Ft / 4 napra,
ami tartalmazza a vegetáriánus étkezéseket 6 alkalommal (csütörtök vacsora, péntek és szombat reggeli és estebéd, vasárnap reggeli), a fürdő (nappali és éjszakai) belépőket és a képzés díját.
Szállás lehetőség többféle van (a helyszínen mindenki maga rendezi), amit a jelentkezések sorrendjében töltünk fel.
A kedvezményes szállás lehetőségek az idegenforgalmi adóval együtt:
kétágyas szobában – 9.500Ft/fő/éj
egyágyas szobában – 12.500Ft/fő/éj
A szobák a panzió kategória sajátosságaiból fakadóan mind külön, a szabadból nyíló bejárattal rendelkeznek, és minden szoba előtt parkolási lehetőség is kialakításra került. Ez egészül ki még egy kis terasszal, amelyen kellemesen lehet üldögélni is jó idő esetén.
Pénteken és szombaton este lehetőség van a fürdőben éjszakai fürdésre, szaunázásra is.
Ha valaki csak rövidebb időre tudna kapcsolódni, akkor a programok a fürdő belépőkkel (a fürdő területén található a jóga és pihenő terem) és étellel az alábbiak szerint alakulnak:
csütörtök, péntek és szombat: 68.000Ft
péntek, szombat és vasárnap: 63.000Ft
Jelentkezés:
szabo.aniko.ganga@gmail.com e-mail címen
a számlázási adatok és telefonszám megadásával.
Az utazás önállóan történik, a telekocsik megszervezésében segítünk!
Befizetési határidő: 2025. október 15.

Gerincbarát jógagyakorló foglalkozás légzés fókusszal
2026-01-09 17:00 - 18:30 (Europe/Budapest) | LAKÓTELEPI PÖTTÖM PARK ÓVODA (VDÁMK), ÚJTEMETŐ UTCA 15/D., Kunszentmiklós, Hungary
Gerincbarát jógaórán tradicionálisan gyakorlunk, és előképzettség nélkül lehet jönni fiataloknak és idősebbeknek egyaránt, mert személyre szabom a gyakorlatokat.
Az óra fontos része a többféle relaxáció, gyakorlás közben röviden, és egy hosszabb befejező relaxáció a végén. Először előkészítő gyakorlatokkal és finom bemelegítéssel lazítjuk a testet, majd nyújtásokkal, átmozgatásokkal javítjuk a gerinc állapotát és a tartáshibákat.
Az ászanákat, jóga testhelyzeteket könnyített módon, a résztvevők állapotát figyelembe véve, a gerinc védelmével végezzük. Javítjuk a gerinc rugalmasságát, hogy a test edzése jobb közérzetet és fájdalommentes életet adjon.
Minden mozdulat során figyeljük, tudatosítjuk és szabályozzuk a légzésünket.
A lassú mozdulatok erőteljesen segítenek a légzésünk lassításában, és ezáltal jelentősen javul a sejtjeink vér és energia ellátása. A szájunkat csukva tartva folyamatosan orron át lélegzünk, így segítve a szén-dioxid szint növelését a sejtekben, ami a jó egészség egyik fontos eleme.
Foglalkozást vezeti: Dr. Szabó Anikó
Jógarádzsa Közönség Díjas Minősített vezető jógaoktató, Női jógaterapeuta, Légzéstréner, aki 2003 óta folyamatosan tanítja a jógát, és a Sivánanda Jógaközpontban Budapesten a jógaoktatók képzésében is részt vesz 2008 óta.
Foglalkozás alkalmi díja: 3.500Ft
4 alkalmas bérlet 13.200Ft (4×3.300Ft) vagy 10 alkalmas bérlet 30.000Ft (10×3.000Ft)
Érdemes a saját jógaszőnyegedet hozni, mert az mindig steril, és csak a Te energiáid lesznek rajta. Akinek nincsen, annak tudok adni.
Javaslatok a foglalkozások előtt:
A gyakorlás előtt 2-3 órával már ne együnk semmit. A ruházat legyen kényelmes, ne szorítsa semmiképpen a pocakot. Érdemes esetleg kendőt vagy könnyű takarót hozni a befejező relaxációhoz.
Jelentkezés:
E-mailen szabo.aniko.ganga@gmail.com
vagy mobilon 30/6899286
Nagyon hasznos, ha előzetesen írtok a gerincetek állapotáról, esetleges problémáiról, mert az óra előtti percekben több ember nem tudja ezt elmondani nekem, csak az aktuális érzeteket.

Online jóga gyakorlás
2026-01-16 08:30 - 10:00 (Europe/Budapest) | Saját otthonod
Minden péntek délelőtt 8,30-10 óra között online lehetőség van a közös jógázásra a ZOOM rendszerén keresztül.
Alkalmanként más és más test területet helyezünk fókuszba a gyakorlások során, így biztosított, hogy minden foglalkozáson mindig mást tapasztalunk meg.
„A Jóga gyakorlásával megnő az energiád, az életerőd, az élethosszod és az egészséged szintje.” – Szvámí Sivánanda
Minden órán átbeszélünk néhány gondolatot, témakört elmélkedésre, és ehhez a témához kapcsolok légzés- és testgyakorlatokat is!
Megkapod a foglalkozás felvételének a linkjét is, amit további 1 hónapig tudsz újra és újra lejátszani!
Bejelentkezés CSÜTÖRTÖK 14 óráig az alábbi e-mail címen:
szabo.aniko.ganga@gmail.com
– a neved, számlázási címed és telefonszámod megadásával.
Ha még nem jógáztunk együtt, akkor kérlek szépen, hogy foglald össze röviden a jóga ismereteid szintjét, tapasztalataidat, és esetleges fájdalmad vagy betegséged természetét. Az információk alapján személyre szabott tanácsokat adok jógázás közben.
A foglalkozás díja: 3.500Ft/alkalom.
Bérlet díja: 13.200Ft / 4 alkalom vagy 30.000Ft / 10 alkalom
Fizetés átutalással lehetséges, amihez kérem szépen a számlázási adatokat és e-mail címet!
A belépéshez szükséges információkat csütörtökön este küldöm meg.

Megújulás légzéssel, jógával és termálvizes relaxálással
2026-02-20 10:00 - 2026-02-22 19:00 (Europe/Budapest) | Jonathermál Gyógy- és Élményfürdő, Kőkút u.26., Kiskunmajsa, Bács-Kiskun, 6120, Magyarország
Ez a jóga elvonulás támogatja a megújulási folyamatokat a légzési technikák, a labirintusok tudása és a termálvíz erejével a kiskunmajsai Jonathermál fürdőben.
A légzésünk alapvetően definiálja az életminőségünket, ezért az elvonuláson átbeszéljük az összes meghatározó tényezőt, valamint számos lehetséges fejlesztési utat, melyekkel hathatós eredményeket érhetünk el a légzésünk minőségében.
Testünk kb.70%-a víz, így a fürdési rítusok gyorsan tudják megújítani testünket. Tisztálkodási és szépségápolási rutinokról is beszélgetünk, valamint lehetőség lesz a Dr Ganga kvantum natúrkozmetikumokkal való ismerkedésre. Megismerünk több testtisztító technikát, és lehetőség lesz a helyes orrmosás elsajátítására.
Az esti fürdőzések előtt a hold üdvözlet gyakorlatsor hatásait tapasztaljuk meg. Az esti fürdőzést a külső termál medencében tervezzük a csillagok alatt, ahol Hold és csillag meditációval zárjuk a napunkat.
A labirintusok rajzolása, elkészítése majd bejárása egy nagyon intenzív önismereti út, mely végtelen békével, nyugalommal és életerővel tud megajándékozni bennünket. Közösen is fogunk építeni egy labirintust kendőkből, amit többször is be fogunk járni, miközben figyeljük érzeteinket.
A megújulásunk fontos része a SZÍV terének megfrissítése, átzengetése az öröm és boldogság mosolyával.
Így számos mellkas- és csípőnyitó gyakorlatot fogunk végezni, és ügyelünk az alapos földelésünkre, mely meghatározó testünk számára.
Kedvünkre jógázunk, fürdünk, beszélgetünk és pihenünk folyamatosan váltakozva. A napi tervezett programok teljesen szabadon látogathatóak.
Pénteki program:
10-13h – opcionális: délelőtti fürdőzés vagy városnézés
13h – elvonulás indítás a Fürdőben, rövid ismerkedés
13-15h – közös ízület és légzés gyakorlás
15-17h – szakrális geometria, a labirintusok önismereti útja
17-18h – vacsora
18-20h – labirintus építés, emésztést támogató gyakorlás, Holdüdvözlet
20h-tól – Hold meditáció a külső termálban, fürdés tetszés szerint
Szombati program:
6-7h – cirkadián ritmusbeállítás – napfelkeltenézés (6 óra 35 perc), majd lépés-légzés gyakorlása
7-8h – pihenés, naplóírás az élményekről
8-10h – reggeli mellkasnyitó gyakorlás tisztító légzéssel
10-11h – reggeli
11-13h – légzésterápiai alapok és gyakorlások
13-15h – stresszoldó technikák gyakorlása, jóganidra relaxáció
15-17h – fürdés, pihenés
17-18h – estebéd
18-20h – labirintus rajzolás és járás, Holdüdvözlet
20h-tól – csillag meditáció a külső termálban, fürdés tetszés szerint
Vasárnapi program:
6-7h – cirkadián ritmusbeállítás – napfelkeltenézés (6 óra 33 perc), majd lépés-légzés gyakorlása
7-8h – pihenés, naplóírás az élményekről
8-10h – reggeli csipőnyitó gyakorlás relaxáló légzéssel
10-11h – reggeli
11-13h – fürdés, pihenés, naplózás vagy labirintus rajzolás, járás
13-15h – stresszoldó technikák gyakorlása
15-16h – csakrameditáció, az elvonulás lezárása
16-17h – estebéd
17-19h – fürdés, pihenés
Programot vezeti: Dr Szabó Anikó, Gangá,
Légzéstréner, Női jógaterapeuta, Jógarádzsa Közönség Díjas vezető jógaoktató
Helyszín: Kiskunmajsa, Jonathermál Fürdő és Szálló
Elvonulás díja: 69.800Ft
ami tartalmazza a vegetáriánus étkezéseket 5 alkalommal (péntek vacsora, szombat és vasárnap reggeli és estebéd), a fürdő belépőket, a napközbeni korlátlan teát és a jóga órák díját.
Szállás lehetőség többféle van (a helyszínen mindenki maga rendezi), amit a jelentkezések sorrendjében töltünk fel.
A lehetőségek a következők plusz idegenforgalmi adóval (500Ft/nap):
kétágyas szoba – 18.000Ft/éj
egyágyas szoba – 12.000Ft/éj
A szobák a panzió kategória sajátosságaiból fakadóan mind külön, a szabadból nyíló bejárattal rendelkeznek, és minden szoba előtt parkolási lehetőség is kialakításra került. Ez egészül ki még egy kis terasszal, amelyen kellemesen lehet üldögélni is jó idő esetén.
Jelentkezés:
szabo.aniko.ganga@gmail.com e-mail címen
a számlázási adatok, e-mail cím és telefonszám megadásával.
Az utazás önállóan történik, a telekocsik megszervezésében segítünk!
Befizetési határidő: 2026. január 31.
